ბერგმანს ცაშა ეშაჸუნდჷ იტალიარი რეჟისორიშ რობერტო როსელინიშ ფილმეფი. 1949 წანას თიქ მეჭარჷ ჭარილი როსელინს, გუმოხანტჷ თიში ედორია დო მიარზიუ ალახანდალა. ათაში მოხვადჷ ბერგმანქ ფილმის „სტრომბოლი, ღორონთიშ დიხა“. გინოღალეფს როსელინს დო ბერგმანს ართიანქ ქეჸოროფეს, ბერგმანქ მონკათ იჸუ დო ჭკობას 1950 წანაშ 2 ფურთუთას ჸუნდჷ სქუა რენატო როსელინი. ათე ურთიართალაქ სკანდალი გიშიჭანუ ააშ-ს. ბერგმანქ დეთხიუ ალმასქუს, მიდართჷ იტალიაშა დო 1950 წანაშ 24 მესის დეგურგინჷ როსელინწკჷმა. რენატოსიშ მეტი, თინეფს აყის ნაჟირალი ცირასქუალეფქ.